Wie kom in aanmerking vir maatskaplike toelae? - Jou Geld | Solidariteit WêreldJou Geld | Solidariteit Wêreld
Tuis › Artikels › Wie kom in aanmerking vir maatskaplike toelae?
Woensdag, Junie 13th, 2018
Maatskaplike toelae word deur die Suid-Afrikaanse agentskap vir maatskaplike sekerheid (Sassa) geadministreer.
Hoe werk maatskaplike toelae?
Daar is sewe soorte toelae. Aansoekers moet in alle gevalle Suid-Afrikaanse burgers of vlugtelinge wees en permanent hier woon. Nagenoeg 18,1 miljoen Suid-Afrikaners sal teen 2020 maatskaplike toelaes ontvang. Aansoeke om toelae word by Sassakantore landwyd gedoen. Indien ŉ aansoeker te oud of te siek is om na ŉ Sassa-kantoor te reis, kan ŉ familielid of vriend dit namens hulle doen. Daar is verskeie betaalopsies om toelae te ontvang.
Aansoekers moet 60 jaar of ouer wees, nie in ŉ staatsintrigting versorg word nie en mag nie ander maatskaplike toelae ontvang nie. Die begunstigde en sy of haar huweliksmaat (indien getroud) moet aan die vereistes van die middeletoets voldoen, wat beteken die persoon wat aansoek doen se inkomste en bates word geëvalueer om vas te stel of die persoon onvoldoende middele het om van te leef.
Aansoekers moet tussen 18 en 59 jaar oud wees, medies ongeskik verklaar wees, nie in ŉ staatsinrigting versorg word nie, aan die vereistes van die middeletoets voldoen en nie ander maatskaplike toelae ontvang nie.
Aansoekers moet 60 jaar of ouer of gestremd wees, in die Tweede Wêreldoorlog of die Koreaanse Oorlog geveg het, aan die middeletoets voldoen, nie in ŉ staatsinrigting versorg word nie en nie ander maatskaplike toelae ontvang nie.
Aansoekers moet pleegsorgstatus met ŉ hofbevel bevestig en die kind moet by die pleegouer(s) bly.
Aansoekers moet ŉ ouer, primêre versorger of pleegouer wees en die kind moet jonger as 18 jaar wees. ŉ Mediese verslag moet ingedien word om te bevestig die kind is gestremd en ontvang permanente sorg. Die aansoeker en sy of haar gade moet aan die vereistes van die middeletoets voldoen en die kind(ers) mag nie reeds permanent in ŉ staatsinrigting versorg word nie.
Aansoekers moet die primêre versorgers wees, die kind(ers) moet na 31 Desember 1993 gebore gewees het, die aansoeker en gade moet voldoen aan die vereistes van die middeletoets, die aansoeker kan nie aansoek doen vir meer as ses niebiologiese kinders nie en die kind(ers) mag nie in die sorg van ŉ staatsinrigting wees nie.
Aansoekers moet reeds ŉ bejaarde-, ongeskiktheid- of oudstryderstoelaag ontvang en voltydse inwoning deur ŉ ander persoon vereis weens sy of haar fisiese of verstandelike gestremdheid. Aansoekers mag nie in ŉ staatsinrigting woon waar hulle staatsondersteunde sorg kry nie.